[{"text_idx": "#000000", "text": "Yn cynnwys nyrsys haematoleg o wahanol fyrddau iechyd yng Nghymru, ac wedi\u2019i ariannu gan Rwydwaith Canser Cymru, mae\u2019r fideo\u2019n cynnig awgrymiadau ac arwyddion clir i helpu pobl sy\u2019n byw gyda chanserau haematoleg."}, {"text_idx": "#000004", "text": "Mae cyfoeth o wasanaethau cymorth i bobl a\u0302 chanserau haematoleg yng Nghymru ac fel grw\u0302p bach, ond brwdfrydig iawn o nyrsys arbenigol haematoleg, roeddem yn teimlo bod yr amser yn iawn i ddiweddaru\u2019r ffordd rydyn ni\u2019n rhoi gwybod i bobl am y gwasanaethau hyn."}, {"text_idx": "#000005", "text": "Cawsom y syniad o greu fideo YouTube sy\u2019n hygyrch drwy god QR. Fel hyn gall pobl gael gafael ar wybodaeth a argymhellir ar eu ffonau symudol/tabledi yn eu cartref eu hunain yn hytrach na defnyddio ein dulliau traddodiadol o daflenni a phosteri. Roedd y rhan fwyaf o\u2019r rhain yn hen a chafodd y rhan fwyaf ohonynt eu tynnu i lawr yn ystod y pandemig diweddar er mwyn rheoli haint!"}, {"text_idx": "#000006", "text": "Ein huchelgais oedd creu mynediad cyfartal at wybodaeth am wasanaethau cymorth haematoleg ar draws yr holl fyrddau iechyd yng Nghymru, gan hyrwyddo\u2019r gwasanaethau a oedd, o\u2019n profiad cyfunol o dros 80 mlynedd a mwy, yn fwyaf defnyddiol."}, {"text_idx": "#000007", "text": "Y tu o\u0302l i\u2019r llenni, fe wnaethom gynnwys nyrsys arbenigol haematoleg o bob bwrdd iechyd yng Nghymru a chynnwys yr holl adborth yn y fideo fel y byddai\u2019r canlyniadau\u2019n ddefnyddiol i bawb."}, {"text_idx": "#000008", "text": "Er ein bod yn argymell nifer o elusennau cenedlaethol, roeddem yn arbennig o awyddus i dynnu sylw at yr hyn mae pob un ohonynt yn ei gynnig i bobl yng Nghymru. Mae\u2019r fideo wedi\u2019i anelu at bobl yng Nghymru sy\u2019n cael diagnosis o ganser haematoleg neu\u2019n byw gyda chanser haematoleg ond gwelsom ei fod hefyd yn ddefnyddiol iawn i staff sy\u2019n newydd i\u2019r ardal hefyd."}, {"text_idx": "#000009", "text": "Ble bydd pobl yn gweld y fideo?"}, {"text_idx": "#000010", "text": "Gan ei fod ar gael drwy god QR, gall pobl weld y fideo lle bynnag maen nhw am wneud hynny, yn yr ysbyty tra byddant yn cael triniaeth neu gartref. Rydym wedi darparu taflen i bobl fynd a\u0302 nhw adref gyda nhw os oedden nhw am gael hynny gyda\u2019r cod arno, os nad ydynt yn dechnolegol iawn neu os ydynt am gynnwys ffrindiau neu deulu."}, {"text_idx": "#000011", "text": "I\u2019r ychydig bobl nad oes ganddynt fynediad i ffo\u0302n symudol, gellir dangos y fideo ar unrhyw dabled/cyfrifiadur ysbyty sydd a\u0302 mynediad i\u2019r rhyngrwyd."}, {"text_idx": "#000012", "text": "Mae\u2019r fideo yn ffynhonnell wych o gyngor gydag awgrymiadau allweddol, pa adborth ydych chi\u2019n ei gael gan gleifion a\u2019u teuluoedd?"}, {"text_idx": "#000013", "text": "Fel rhan o\u2019n prosiect, fe wnaethom dreialu\u2019r fersiwn drafft ar gleifion a staff mewn gwahanol fyrddau iechyd a chawsom adborth cadarnhaol iawn gan bawb. Ein hunig adborth negyddol oedd gennym ni ein hunain gan nad ydym wedi arfer bod o flaen camera\u0302u!"}, {"text_idx": "#000018", "text": "Awgrym 4 Gwnewch yn siw\u0302r bod eich pryderon eich hun yn cael eu hasesu ac yn cael eu datrys."}, {"text_idx": "#000019", "text": "Awgrym 5 Defnyddiwch eich gweithiwr allweddol, nyrs glinigol arbenigol neu nyrs cemo ar gyfer unrhyw awgrymiadau unigol ychwanegol."}, {"text_idx": "#000021", "text": "Cawsom brofiad cyffrous iawn yn ffilmio ac roeddem mor ffodus o allu ffilmio mewn lleoliad mor hardd ac eiconig a\u0302 Gerddi Botanegol Cymru yng Nghaerfyrddin. Ar y fideo, gallwch glywed yr adar yn y ty\u0302 gwydr mawr yn canu yn y cefndir. Mae\u2019n edrych yn broffesiynol iawn ond mae hynny i lawr i\u2019n criw ffilmio gwych o dan arweiniad Nathen Edwards, a gafodd dasg galed yn ceisio cyfarwyddo pob un ohonom tra hefyd yn ceisio peidio a\u0302 ffilmio ymwelwyr yr ardd a oedd weithiau\u2019n crwydro ar draws y set."}, {"text_idx": "#000025", "text": "Dim ond 10 munud o hyd yw\u2019r fideo felly roedd yn rhaid i ni fod yn benodol iawn o ran yr hyn roedden ni\u2019n ei gynnwys, mae cymaint ar gael i gefnogi cleifion yng Nghymru y gallem fod wedi gwneud cyfres gyfan!"}, {"text_idx": "#000030", "text": "Yno gyda chi Rydyn ni yma i helpu pawb sydd a\u0302 chanser i fyw bywyd mor llawn a\u0302 phosibl, gan roi cymorth corfforol, ariannol ac emosiynol."}, {"text_idx": "#000031", "text": "Rydyn ni yma i helpu pawb sydd a\u0302 chanser i fyw bywyd mor llawn a\u0302 phosibl, gan roi cymorth corfforol, ariannol ac emosiynol."}]